Marseille f'taħdidiet ma' Napoli dwar trasferiment potenzjali għal Arkadiusz Milik Il-coach ta' Marseille, André Villas-Boas, ikkonferma li t-team mil-Ligue 1 jinsab f'taħdidiet ma' Napoli dwar trasferiment potenzjali għal Arkadiusz Milik. Milik deher lest li jitlaq lill-Partenopei fis-sajf li għadda, fejn kien qed jinteressa kemm lil Roma kif ukoll lil Juventus u l-internazzjonali tal-Polonja ma kienx irreġistrat biex jilgħab fis-Serie A. L-attakkant ta' 26 sena jrid jilgħab fl-Euro 2020 fis-sajf li ġej u qed ifittex ħin ta' logħob regolari fit-tieni nofs tal-istaġun 2020-21. "Qed nitkellmu dwar dan mal-club tiegħu," qal Villas-Boas. Il-kuntratt tiegħu jiskadi f'Ġunju u Marseille offrew €8m biex il-player jingħaqad magħhom fix-xitwa. "Il-president ta' Napoli Aurelio De Laurentiis għadu jrid €15-il miljun għall-firma tal-player, xi ħaġa li ġiegħlet lil Juventus jistennew sa Ġunju. Il-player huwa miftuħ għal ċaqliq lejn Franza, b'Marsille bħalissa jinsabu fis-sitt post fil-Ligue 1, seba' punti wara LOSC Lille li jinsabu fit-tielet post b'żewġ logħbiet f'idejhom."